“எட்டாம் வகுப்பு முதல் பன்னிரண்டாம் வகுப்பு வரை படிக்கும் மாணவர்களை, இந்தத் திட்டத்தின் அடிப்படையில் தேர்வுசெய்ய உள்ளோம். மாணவர்களைத் தேர்வுசெய்வதில் எந்தவிதமான இடையூறும் இருக்கக் கூடாது என்பதில் தெளிவாக இருக்கிறோம். தமிழக பள்ளிக் கல்வித்துறை சார்பில் மாவட்ட அளவில் கலை விழா நடந்து முடிந்திருக்கிறது. இதில் சிறப்பாகச் செயல்பட்ட மாணவர்கள், மாநில அளவில் நடக்கும் போட்டியில் கலந்துகொள்ள வேண்டும். அதிலும் சிறப்பாகச் செயல்படுபவர்களைத் தேர்வுசெய்ய உள்ளோம். ஏற்கெனவே, அறிவியல் மற்றும் தொழில்நுட்பம் கண்காட்சியில் கலந்துகொண்ட மாணவர்களின் பட்டியலை வழங்க, மாவட்ட அலுவலகங்களுக்குக் கடிதம் அனுப்பியுள்ளோம். இந்தப் பட்டியலில் இடம்பெறும் மாணவர்களுக்கு, பாஸ்போர்ட் வசதி, பெற்றோரின் விருப்பம், எந்தத் துறையில் நிபுணத்துவம் பெற்றிருக்கின்றனர் போன்ற விவரங்களையும் கேட்டிருக்கிறோம்.